ปุษปกมล ทาหาล

ปุษปกมล ทาหาล (, อักษรโรมัน: Pushpa Kamal Dahal; เกิด 11 ธันวาคม 1954) หรือเป็นที่รู้จักด้วยชื่อในกองทัพว่า ประจัณฑะ (, ; แปลว่า "ดุดัน") เป็นนักการเมืองชาวเนปาล ผู้ดำรงตำแหน่งนายกรัฐมนตรีเนปาลคนปัจจุบันเป็นวาระที่สาม ก่อนหน้าเขาเคยดำรงตำแหน่งนายกรัฐมนตรีมาแล้วสองวาระ ในปี 2008 ถึง 2009 และ 2016 ถึง 2017

หลังสงครามกลางเมืองของเนปาลสิ้นสุด พรรคคอมมิวนิสต์เนปาล (ลัทธิเหมา) ซึ่งทาหาลเป็นสมาชิกนั้น ได้เข้าสู่รัฐบาลโดยได้รับคะแนนเสียงข้างมากในการเลือกตั้งสมาชิกรัฐสภา ทาหาลได้รับการคัดเลือกโดยพรรคให้เป็นนายกรัฐมนตรี ในการเลือกตั้งรัฐสภาปี 2008 เขาได้รับเลือกจากเขตเลือดตั้งกาฐมาณฑุ 10 และชนะคะแนนเสียงถล่มทลาย เกือยสองเท่าของคู่แข่งซึ่งเป็นผู้แทนจากพรรคคองเกรสเนปาล และเขายังชนะคะแนนเสียงถล่มทลายอีกครั้งในฐานะผู้แทนจากเขตการเลือกตั้งโรลปะ 2 โดยได้คะแนนเสียง 34,230 เทียบกับ 6,029 ศันตะ กุมาร โอลี จากพรรคคอมมิวนิสต์เนปาล (ลัทธิมากซ์-เลนิน) ในการชนะการเลือกตั้งครั้งนั้น เขาได้ให้คำมั่นสัญญาว่าจะดำเนินการจัดตั้งรัฐบาลและทำงานร่วมกับพรรคอื่น ๆ อย่างสุดกำลังความสามารถ

ในเดือนสิงหาคม 2016 ทาหาลได้รับการเลือกตั้งขึ้นเป็นนายกรัฐมนตรีเนปาลในวาระที่สอง เขาลาออกจากตำแหน่งในวันที่ 24 พฤษภาคม 2017 และได้เชร์ บะหาดูร เทวพา จากพรรคคองเกรสขึ้นมาสืบทอดตำแหน่ง ทาหาลได้รับการแต่งตั้งเป็นนายกรัฐมนตรีในวาระที่สามในวันที่ 25 ธันวาคม 2022 หลังการเลือกตั้งทั่วไปในปีเดียวกัน

อ้างอิง 

นายกรัฐมนตรีเนปาล
นักการเมืองเนปาล